b'\n_START_ARTICLE_\nDolina templjev\n_START_SECTION_\nLega\n_START_PARAGRAPH_\nArheolo\xc5\xa1ko obmo\xc4\x8dje, ki je danes znano kot Dolina templjev, je bilo ju\xc5\xbeni del predmestja anti\xc4\x8dnega mesta Akragas, ki je bilo zgrajeno na dveh gri\xc4\x8dih, pribli\xc5\xbeno na vi\xc5\xa1ini 300-350 metrov. Gri\xc4\x8da sta ozka in podolgovata, povezana z ozko planoto na vi\xc5\xa1ini okoli 150 mnv. Na tej planoti in na  pobo\xc4\x8djih obeh gri\xc4\x8dev se je razvilo mestno sredi\xc5\xa1\xc4\x8de. Proti jugu planota strmo upade do \xc5\xa1iroke polo\xc5\xbene doline s templji.\n_START_SECTION_\nKonkordijin tempelj\n_START_PARAGRAPH_\nKonkordijin tempelj je zaradi dobrega stanja uvr\xc5\xa1\xc4\x8den med najvidnej\xc5\xa1e zgradbe gr\xc5\xa1ke civilizacije, ki obstaja danes. Zanimivo je, da Unescov simbol namiguje na to 6-stebrno fasado. Ima peripter 6 x 13 stebrov, zgrajenih nad bazo 39,44 x 16,91 m; vsak dorski steber ima dvajset kanelur in rahlo entazo, nad njimi je arhitektura s triglifi in metopami; timpanoni so popolnoma ohranjeni. Cela, ki ji sledi pronaos, je dostopna po eni stopnici. Obstajajo tudi piloni s stopnicami, ki so omogo\xc4\x8dale, da se dose\xc5\xbee streha in, \xc4\x8dez stene cele in v blokih peristilovega ogredja, so luknje za lesene nosilce stropa. Zunanjost in notranjost templja so pokrivale ve\xc4\x8dbarvne \xc5\xa1tukature. Zgornji okvir je imel \xc5\xbelebove z levom podobnimi protomami, streha pa je bila prekrita z marmornimi plo\xc5\xa1\xc4\x8dicami._NEWLINE_Ko je bil tempelj spremenjen v cerkev, je bil vhod premaknjen nazaj in zadnja stena cele uni\xc4\x8dena. Prostori med stebri so bili zazidani, medtem ko je bilo v celi narejenih 12 obokanih odprtin, da bi dobili strukturo z eno glavno in dvema stranskima ladjama. Poganski oltar je bil uni\xc4\x8den, v vzhodnih kotih pa narejena zakristija. Skulpture vidne znotraj in zunaj templja, segajo v srednjeve\xc5\xa1ko dobo.\n_START_SECTION_\nTempelj Junone Lacinije\n_START_PARAGRAPH_\nJunonin tempelj je bil zgrajen na ve\xc4\x8dinoma umetni vzpetini. Datira v c. 450 pr. n. \xc5\xa1t.. Meri 38,15 x 16,90 m, narejen v dorskem slogu, peripter je 6 stebrov \xc5\xa1irok za 13 dolg, pred katerimi je pronaos in opistodom. Baza ima \xc5\xa1tiri stopnice._NEWLINE_Trenutni ostanki (vklju\xc4\x8dno z anastilozo iz 18. stoletja dalje) so sestavljeni iz sprednje kolonade z deli arhitrava in friza. Le del\xc4\x8dki drugih treh strani so ohranjeni, z nekaj elementi cele. Stavba je bila po\xc5\xa1kodovana v po\xc5\xbearu leta 406 pr. n. \xc5\xa1t. in obnovljena v rimskih \xc4\x8dasih, z zamenjavo marmornih plo\xc5\xa1\xc4\x8dic z glinenimi in dodano strmo stopnjo, kjer se danes lahko vidijo ostanki oltarja._NEWLINE_V bli\xc5\xbeini so arkosolije in druge skulpture iz bizantinskega obdobja, ki pripadajo koncu 6. stoletja ob obnovitvi Konkordijinega templja v kr\xc5\xa1\xc4\x8dansko cerkev.\n_START_SECTION_\nAsklepijev tempelj\n_START_PARAGRAPH_\nAsklepijev tempelj je sredi ravnine San Gregorio. Njegova identifikacija temelji na omembi Polibija (I, 18, 2), ki pravi, da je bil tempelj "pred mestom", oddaljen 1 miljo. Vendar, ker dejanska razdalja ne ustreza in je velikost stavbe relativno majhna, raziskovalci dvomijo o tem pripisu._NEWLINE_Majhen tempelj, verjetno iz konca 5. stoletja pr. n. \xc5\xa1t. meri 21,7 x 10,7 m in se dviga nad bazo s tremi stopnicami. Njegova posebnost je ponarejen opistodom z dvema pol stebroma na zunanji strani zadnje cele. Obstajajo tudi deli ogredja, z levom podobnimi protomi, frizom in gejzonom pedimenta._NEWLINE_V sveti\xc5\xa1\xc4\x8du je Mironov bronast kip Apolona, ki ga je mestu poklonil Scipion, ki ga je ukradel Veru.\n_START_SECTION_\nHeraklejev tempelj\n_START_PARAGRAPH_\nTradicionalno ime tega templja izhaja od druge omembe Cicera  o templju, posve\xc4\x8denem klasi\xc4\x8dnemu junaku \xc2\xbbnedale\xc4\x8d od foruma\xc2\xab; toda nikoli ni bilo dokazano, da je bil res tukaj._NEWLINE_Slogovno gledano, tempelj pripada zadnjim letom 6. stoletja pred na\xc5\xa1im \xc5\xa1tetjem. Prav tako so predlagali, da je bil ta tempelj med prvimi zgrajenimi pod Teronom. Tudi ogredje, katerega deli so bili najdeni, naj bi izhajali iz 470-460-ih let ali sredi 5. stoletja pred na\xc5\xa1im \xc5\xa1tetjem (\xc4\x8deprav so lahko najnovej\xc5\xa1i zamenjava starej\xc5\xa1ih). Ena hipoteza je, da se je tempelj za\xc4\x8del graditi pred bitko pri Himeri, ki naj bi se zaklju\xc4\x8dil \xc5\xa1ele v naslednjih desetletjih. Polijen omenja Atenin tempelj, ki se je gradil pod Teronom zunaj mesta, ki ga je mogo\xc4\x8de identificirati s "Herkulovim", \xc4\x8deprav tudi z novej\xc5\xa1im znotraj akropole._NEWLINE_Stavba z anastilozo iz 20. stoletja meri 67 x 25,34 m, s peripterjem 6 x 15 dorskih stebrov in celo s pronaosom in opistodomom, se nahaja nad tremi stopnicami. To je prvi primer (kasneje postane obi\xc4\x8dajen v templjih Agrigenta) stebrov, vstavljenih med pronaos in celo, s stopni\xc5\xa1\xc4\x8dem, ki je omogo\xc4\x8dalo in\xc5\xa1pekcijske preglede strehe. Stebri so precej visoki in imajo velike kapitele. Na vzhodni strani so ostanki velikega oltarja.\n_START_SECTION_\nTempelj Dioskurov\n_START_PARAGRAPH_\nSeverno od Templja "L" je vogal templja Kastorja in Poluksa, ki je v resnici sodobna rekonstrukcija iz zgodnjega 19. stoletja, ustvarjena iz delov razli\xc4\x8dnih drugih templjev. Ima \xc5\xa1tiri stebre in ogredje, name\xc5\xa1\xc4\x8deno na temeljih prvotnega templja, dimenzije 31 x 13,39 m, kar bi bil dorski peripter s 6 x 13 stebri in datira pribli\xc5\xbeno v sredo 5. stoletja pred na\xc5\xa1im \xc5\xa1tetjem.\n_START_SECTION_\nVulkanov tempelj\n_START_PARAGRAPH_\nNa drugi strani Doline je zadnji odrastek hriba, ki ga obvladujejo ostanki Vulkanovega templja. To je stavba v dorskem slogu iz 5. stoletja pred na\xc5\xa1im \xc5\xa1tetjem, z arhai\xc4\x8dnim sacellumom, s celo iz klasi\xc4\x8dnega obdobja. Sacellum meri 13,25 x 6,50 metrov, dekoracija, ki izvira iz c. 560-550 pr. n. \xc5\xa1t., je bila pred kratkim rekonstruirana. Klasi\xc4\x8dni tempelj, dorski peripter, je meril 43 x 20,85 metra, dvigal se je v \xc5\xa1tirih stopnjah krepidoma in imel 6 x 13 stebrov; datira okoli 430 pr. n. \xc5\xa1t.\n_START_SECTION_\nDrugi ostanki\n_START_PARAGRAPH_\nNa zahodni strani mesta so ostanki vrat VI in VII, prva verjetno le\xc5\xbeijo na cesti proti Herakleju, druga imajo dva stolpa in dva zunanja bastijona (en s 15 metrov debelimi stenami); na severu so ostanki vrat VIII in IX, zdaj obkro\xc5\xbeena z nezakonitimi stavbami._NEWLINE_Na zahodni konici obmo\xc4\x8dja, v katerem le\xc5\xbei Konkordijin tempelj, so deli pozno anti\xc4\x8dne ali zgodnje srednjeve\xc5\xa1ke nekropole, zgrajene na obstoje\xc4\x8dih cisternah. Druge grobnice in katakombe so vidne v tako imenovani Grotte Fragapane iz 4. stoletja._NEWLINE_Te pozno rimske in bizantinske nekropole le\xc5\xbeijo na obmo\xc4\x8dju, ki se uporablja za grobnice \xc5\xbee od anti\xc4\x8dnih \xc4\x8dasov. Ena od teh, tako imenovana Teronova grobnica, je naiskos s kvadratnim tlorisom. Vrata IV se nahajajo blizu Teronove grobnice: verjetno ena od najpomembnej\xc5\xa1ih v mestu, saj so pripeljala do morja._NEWLINE_Zahodno od Olimpejona so ostanki dveh insulae (starorimska reziden\xc4\x8dna hi\xc5\xa1a) \xc5\xa1irine 38 m, ki sta povezani s trgom do anti\xc4\x8dnih vrat V. Verjetno je, da sta bili zgrajeni za ponovno uporabo struktur, ki pripadajo svetemu obmo\xc4\x8dju Olimpejona. V bli\xc5\xbeini je sveti\xc5\xa1\xc4\x8de v obliki \xc4\x8drke L iz za\xc4\x8detka 5. stoletja pr. n. \xc5\xa1t., ki je priklju\xc4\x8deno na vrata V. Na obmo\xc4\x8dju sta tudi dva arhai\xc4\x8dna templja (sredina 6. stoletja pr. n. \xc5\xa1t.)._NEWLINE_Na severni strani vrat V je velik kamnit trg, ki vodi do \xc2\xbbSveti\xc5\xa1\xc4\x8da htonskih bogov\xc2\xab._NEWLINE_Tako imenovan \xc2\xbbFalarisov oratorij\xc2\xab\xc2\xa0(Falaris je bil tiran iz Akragasa iz okoli 570 to 554 pr. n. \xc5\xa1t.) je v resnici rimski tempelj, ki meri 12,40 x 8,85 m.'